lflage/wiki-talks huggingface dataset:
Descusión:Arabismos en aragonés

message: Ye posible que enchaquia siga una parola relacionada en orichen con o castellán achaque y achacar, que derivan de l'arabe tasakka ("queixar-se").--EBRO (discusión) 16:46 25 mar 2012 (UTC)
thread_title:  Arabismos posibles por confirmar
Descusión:Ripa (topografía)

message: Quan facié los articlos de lugars de Teruel y Zgz feba servir lo termin "ripa" pa traducir "orilla" dende las fuents en castellán. Iré revisando estos articlos china-chana, y mantendré "ripa" n'estos articlos si bi ha un desnivel claro sobre lo ran de lo río u barranco. Si no bi n'ha, como se veye en Exatiel u Almochuel creigo que ye millor posar "marguin", y si bi ha un desnivel visible pero moderau posaré "espuenda".--EBRO (discusión) 12:25 4 abr 2012 (UTC)

message: La parola Ripa se troba en lo "Vidal Mayor" , y en Navarra tenemos dos toponimos con "ripa": "La Ripa de Beloso" en Pamplona y o casal de Ripalda en la Val de Sarasaz.--EBRO (discusión) 17:02 4 abr 2012 (UTC)
thread_title:  Documentación d'a parola ''ripa''
Descusión:Sistema vocalico d'o latín vulgar

message: Un detalle que veigo sobre as anomalías en a evolución teorica dende a U curta ta la "o" como en idiomas vecins ye que belunas d'as parolas que comentamos presentan un grupo consonantico "especial": "turmo" y "urmo" por eixemplo o grupo -rm-, que presentan as formas "tormo" en muitas zonas y "ormo" en Pina d'Ebro; "fundo" o grupo -nd-, "lumo" presentaba grupo -MB- en latín; l'antroponimo "Jurdán" o grupo -rd-. En a lista de parolas que Chabier Lozano rechistra en tellano mos trobamos con parolas que en latín vulgar teneban grupos consonanticos u que en tienen en aragonés: urmo, curto, cumo, manullo, sulco, puncha, y tamién buixo < BUXU, con -KS-.--EBRO (discusión) 07:44 15 abr 2012 (UTC)
replies: text: Talment tamién siga o caso de furno (que ye forno en muitos puestos, por eixemplo en tellán), pero encara no he confirmau en garra pachina que siga con U curta en latín.--EBRO (discusión) 08:03 15 abr 2012 (UTC)

message: Pienso que s'ha de parar cuenta con as parolas que se fa servir ta describir un fenomén fonetico, anque pueda pareixer que ye minoritario u en regresión en os parlars actuals, minoritario en o marco cheneral de la luenga, y mesmo si ixa estás a parola que bell/s autor/s han emplegau. Anomalía ye un termino con una grant carga negativa en o contexto socio-cultural muderno, y no creigo que sia chusto emplegar-lo de conchunta con parolas patrimonials vivas que eventuals lectors pueden identificar como propias. Tamién s'ha de contar que bells autors pueden estar parcials, privilechiando estereotipos adsorvius en a suya formación academica u conclusions rancadas d'un contexto cheografico concreto y no conoixer en profundidat a realidat d'atras valles. --Lascorz ~  ('kjez'res? [Descusión]) 14:57 12 oct 2015 (UTC)
replies: text: No heba parau cuenta en la carga negativa de anomalía en lo contexto de la linguistica. En prospección cheofísica anomalía no ye peyorativo porque permite descubrir cosas, manimenos en si que entiendo que pa beluns puede estar-ne. Diverchencia puede servir-nos provisionalment, encara que no me convence guaire, me convencería una cosa que sonase como excepcions, formas que aparentment no cumplen la regla, aparents contradiccions, cosas asinas. Podemos posar agora diverchencias u excepcions pa estar breus, y si dimpués en bell libro de lingüistica de temas mes neutros trobo una forma "adequada" ya tos lo consultaré.--EBRO (discusión) 15:29 12 oct 2015 (UTC)
thread_title:  Posibles ''anomalías'' en aragonés
Descusión:Electrodomestico

message: Creigo que en aragonés orichinariament vaixiello ye masculín, tarcual lo he visto en un inventario de biens u un texto notarial de la compleganza de lo río Guadalop vaxiello y tarcual se conserva en castellán d'Aragón en los vajillos. Manimenos en belsetán ye vaxilla y en benasqués vaixella, que me fa pensar que son parolas d'introducción recient (no conservan lo diftongo -iello). Atra cosa ye sobre si calcamos dende lo castellán lavavajillas u dende l'anglés u atras luengas.--EBRO (discusión) 21:03 5 chul 2012 (UTC)
replies: text: Lavadera millor que lavadora?  En muitos puestos a "lavadera" ye una piedra plana pa lavar, asinas que ye extensible a la "lavadora". D'atra man, en chistabín, pareix que dicen "lavador" a o fregaplatos u lavavaixiellas.--Juan Pablo (discusión) 23:19 5 chul 2012 (UTC)
replies: text: :Desconoixeba lo de lavador en chistabín. No se si será local, pero millor fer servir un localismo pa lo lexico enciclopedico que traducir lavavajillas creyando un neolochismo lavavaixiellas artificialment por la nuestra part.--EBRO (discusión) 05:30 6 chul 2012 (UTC)

message: Creigo que se diz que uno s'ixuga o pelo millor que se seca o pelo, pero talment ixugador no exista encara. En catalán existe l'articlo :ca:Assecador_de_cabell a on dicen eixugador millor que assecador, y en a discusión dicen que en tot caso no ye secador.--EBRO (discusión) 14:43 6 chul 2012 (UTC)
replies: text: Sí, corresponde a os significaus que hemos comentau en Fruitos ixecos, asinas que ok. No sé si ye documentau, pero ye a forma correcta. Sí que existe "ixugamans" que ye una "tovalla" ta ixugar-se as mans.--Juan Pablo (discusión) 21:45 6 chul 2012 (UTC)
replies: text: :Alavez encara que no se si existe una denominación tradicional en aragonés...lo electrodomestico pa ixugar la ropa que no yera guaire cheneralizau dica fa poco en las casas podría nombrar-se en biquipedia ixugadera (ye que tampoco no sabemos si existe secadora/secadera en aragonés), pa l'atracosa que ixuga lo pelo ya no se porque quasi seguro que se diz como en castellán dende fa decadas, que un utensilio d'uso cheneralizau dende fa tiempo.--EBRO (discusión) 22:09 6 chul 2012 (UTC)
replies: text: ::Quasi seguro que le dirán secador, pero en una situación diglosica, no se puede considerar una ampre normal (ni necesario). Caldría preguntar cómo les suena a os parladors primarios 'ixugador de pel(o)s' que ye prou natural (ixugapels, con o modelo d'ixugamans, igual ye mas aforzau).--Juan Pablo (discusión) 11:00 7 chul 2012 (UTC)
thread_title:  Ixugar o pelo
Descusión:Prefixo ex-

message: Sobre extrayer/estrayer < TRAHERE, excluyir/escluyir < CLODERE, extracción/estración, exclusión/esclusión. En bells casos los verbos con epentesi antihiatica son semicultismos (no se si en ye lo caso este), alavez yo no tiengo claro si s'han d'escribir con EX- como los cultismos u con es- como las parolas patrimonials.--EBRO (discusión) 14:37 9 chul 2012 (UTC)

message: He mirau agora ixamplar y enamplar en lo endiz de vocables. Tenemos ixamplar en l'aria sobrarbesa y ribagorzana pero no enamplar, que ye lo verbo que quan aprendébanos aragonés en los anyos 80 amostraban en textos y manuals. Creigo que si que he visto enamplar una vegada en un texto meyeval pero agora no lo trobo, por un regular examplar ye lo que veyeba, (ixa ex ye como feban en tierra plana y las comunidatz la ix de l'aragonés oriental, por ixo tenemos huei l'apelliu ejarque y ehea). ¿ cabe a posibilidat que enamplar siga un invento feito a partir de lo castellán en-s-anchar ?. Por atra part he visto que ixamplar significa tamién desplegar (las alas), alavez ¿ podría tamién valer pa "desplegar un poster central" u la portada d'un disco gran ?.--EBRO (discusión) 08:23 7 ago 2012 (UTC)
replies: text: Mirando las seqüencias -npl- y -mpl- he visto examplar en muitos textos, dica en las traduccions rarizas dende l'anglonormando como lo Libro de las Marabillas. Las formas enamplar las he trobadas en pocos textos heredians Libro de los Conquiridors y Historias contra los Paganos, que son obras con menos caracters chenuínos que Rams de Flors u Secreto Secretorum.--EBRO (discusión) 08:50 7 ago 2012 (UTC)
replies: text: :Soi consultando agora l'Andolz y veigo enamplar (M.R), u siga Martínez Ruiz, diccionario que no da localidatz), y enampladura (Ch.V, que no trobo en las abreviaturas, pero que igual ye Chesús Vázquez). En o estudio sobre l'ansotano de Miguel Anchel Barcos sale enamplar y anchar. Me pareixe que enampladura no existe en aragonés natural (dialectal u meyeval) y enamplar debe estar aragonés occidental u meridional de zonas mugants con o castellán en tot caso, y talment feito dende modelos castellans. Si en unas semanas no trobo una referencia aragonesa dialectal u meyeval con enampladura pasaré a cambiar enampladura por ixamplamiento. Enamplar se puet deixar si ye que se diz en aragonés occidental.--EBRO (discusión) 10:25 7 ago 2012 (UTC)
thread_title:  Ixamplar versus Enamplar, Ixamplamiento versus Enampladura 

message: En lo libro de Javier Terrado Pablo sobre l'aragonés terolano de lo sieglo XV salen unas parolas que encomienzan por EX- tanto patrimonials como cultismos y semicultismos: exaguadero, exanplar (que precisament la miraba), exarmientos, excomer ("desgastar"), exhigir, exida, exiliar, exilio, exir y l'arabismo exauega < xabaka.--EBRO (discusión) 10:38 7 ago 2012 (UTC)
thread_title:  Atros exemplos
Descusión:Mezcla

message: Por la mía part doi preferencia a "mezcla" sobre "barracha", que tamién se puet diciar "mezcla" en cheneral en qualques localidatz d'alcuerdo con lo diccionario semontanés, pero que s'aplica en especial a un combinau d'anís y moscatel. Mi padre me dició que en l'Alcanyiz de la postguerra tamién se deciba a un combinau determinau "barracha" pero yo no se de que bebidas, Andolz da noticia de "barracho" en lo Baixo Aragón pa dicir combinau d'Anís y Moscatel. En la parla churra de lo "Rincón d'Ademuz" indican que ye "mezcla de bebidas alcoholicas"  con influencia de las parolas borracho y vinacho.--EBRO (discusión) 12:01 19 chul 2012 (UTC)

message: He visto por astí que tenemos tamién la parola "mestura" pa dicir "mezcla". Por lo que yo he visto "mestura" una una mezcla de graminias u cerials, pero etimolochicament si que tien relación con lo concepto, que provién de MIXTURA. No se dica que punto se puet fer servir.--EBRO (discusión) 13:28 19 chul 2012 (UTC)
replies: text: Pareix que lo termin mestura ya yera fosilizau pa dicir mezcla de trigo y segal u pan feito con mezcla de trigo y segal en la Edat Meya, a chuzgar por los textos meyevals aragoneses que se troban posando mestura, dito, feyto y Aragón en lo google normal y en lo google books, en especial textos comercials de Uesca y textos de Zgz como un de la comanda de la Orden de lo Hespital de Zaragoza. Lo filtro antispam no me deixa posar los vinclos.--EBRO (discusión) 19:00 19 chul 2012 (UTC)
thread_title:  Mestura
Descusión:Aragonés de la val d'Ebro

message: Con este articlo quiero posar las informacions sobre lo que los filologos espanyolistas dicen aragonés del llano. Estos filologos empentan la tesi que l'aragonés de tierra plana yera muito diferent de l'aragonés actual, precisament a lo contrario de lo que yo pienso, (pero bi ha que argumentar-lo), asinas que vaigamos trobando u retrobando informacions que tenemos. Este articlo tamién puet servir pa que qui quiera aprender aragonés tienga conoixencias de como se charraba y que no s'haiga de trobar con ixe standard mal feito que mos amostroron en los anyos 80.--EBRO (discusión) 11:57 23 chul 2012 (UTC)

message: Bi ha una vegada que dices castellán d'Aragón y estoi que quieres decir aragonés¿?
Por atra parte, estoi que o diminutivo -ico ye compartiu por l'aragonés y o castellano, con diferent grau d'uso. Lo que pase a lo millor ye que en adoptar o castellano s'opte por un diminutivo que va con a fonetica castellana, -ito, -ico, y no pas -et.
En o tocant a la epoca de sustitucion lingüistica, con o mío estudio de a fabla de Tarazona (te lo pasé Ebro?), fendo una extrapolación de datos de lexico de o sieglo XX y fendo servir un modelo de transición entre dos estaus lingüisticos semblants a los de os uecos y electrons d'os semiconductors, a calendata de sustitución lingüistica iría arredol de o 1800, posiblement refirmau por o cambio fonetico.
A veyer si acabo o punyetero treballo. Chandriero 
replies: text: Si, bi heba un caso de lapsus. Creigo que ixe treballo no me lo pasés. Por l'inte la información que se pose ha de reflectar los diferents puntos de vista en publicacions, tanto ixe d'una calendata arredol de 1800 como puntos de vista tradicionals que posarían calendatas de 1600 u 1700. Yo creigo que l'uso de -ico como sufixo productivo no ye aragonés, sin quitar que bi hese parolas con esta terminación heredadas de lo latín. Me baso en que por eixemplo en Teruel a fins de lo sieglo XV en una luenga escrita esbrafada de tot y con menos caracters aragoneses que l'aragonés de la Val de l'Ebro....l'uso de -ico se reduciba a los antroponimos, no a los obchectos.
replies: text: :En bells textos, no me digas agora qual, sale potriquo chiquo, yo m'estimo más de decir que teneba un uso secundario, talment relacionau con l'ambito d'o "Najerense", Ixo explicaría a cantidat de toponimos en -ico de Murcia. A veyer si retoco o treballo y te lo paso. Chandriero
thread_title:  Chiquetz lapsus y apuntes.
Descusión:Prefixo trans-

message: Por l'inte no meto entre los eixemplos lo verbo trasladar, que no lo veigo claro. En aragonés meyeval treslatar yera "traducir" (y lo verbo "traducir" creigo que no existiba). Suposo que si que s'usa lo verbo trasladar con ideya de movimiento organizau en aragonés actual pero no se si ye por haber-se apegau d'actuals usos cultos castellans y d'atras luengas d'arredol.--EBRO (discusión) 09:04 28 chul 2012 (UTC)
replies: text: Treslatar podría ligar con «treslau», d'a locución actual «dar treslau», contar-le una cosa a beluno que no i yera quan paso/se dició, lo mas achustadament posible. Tamién l'he sentiu aplicar a tomar apuntes, como si en apuntando les "dases treslau" ta'l papel a las cosas. --Lascorz ~ ~ ('kjez'rez?) 13:52 28 chul 2012 (UTC)

message: Por l'inte lo verbo trescurzar que tanto femos servir en biquipedia pa traducir "atravesar"/"travessar"/"recorrer" no lo trobo ni en lo endize de vocables, ni en lo diccionario chistabín ni en atros diccionarios dialectals que tiengo. ¿ de que obra lexicografica provién esta parola ?--EBRO (discusión) 11:29 28 chul 2012 (UTC)
replies: text: No creigo que sia trescurzar (ixo me suena a «escurzar», fer mas corta una cosa, u «alcorzar» pillar un "atajo"). Ta yo ye trescruzar/trascruzar, como se trascruza un río por exemplo, y no sé d'a on sale pero ye lexico común. No creigo que sia un invento, porque me suena haber-la sentiu. --Lascorz ~ ~ ('kjez'rez?) 13:57 28 chul 2012 (UTC)
replies: text: :Y no ye cast. "recorrer", ye cast. "cruzar". --Lascorz ~ ~ ('kjez'rez?) 14:01 28 chul 2012 (UTC)
replies: text: ::Si ye "cruzar" atra "fase" como un río de marguin a marguin, hemos de veyer si ye correcto con lo significau de que un río recorra un termin municipal u una comarca.EBRO
replies: text: :::Yo ta ixo emplego «esnavesar por». Esnavesar tiene una implicación de pasar de largo, por una extensión u puesto vagament definiu: «Esnaviesa por adebant de lugar», «por debaixo la costera», «Te vide esnavesando por o campo carrals», etc. Se solapan un poco p. ex. en o caso de «esnavesar por o campo...» que ye o sentiu en o que yo me baso ta haber-lo triau ta entidatz territorials, porque un campo no tiene una planta asimilable a una linia, como un río u bell camino, pero tamién admitiría dicir «trescruzar o campo», por ixo me pareix más asimilable a un termin municipal, una comarca, provincia, etc. Exemplos: O río X esnaviesa por a provincia de..., etc. Pero ojo, tamién «recorre a provincia de...». O verbo culto "recorrer" no s'ha de deixar d'emplegar porque faigamos servir unatro patrimonial como sinonimo. --Lascorz ~ ~ ('kjez'rez?) 20:47 29 chul 2012 (UTC)

text: ::Si, s'ha de seguir usando recorrer. Nomás mos hemos d'asegurar si femos servir bien trescruzar, que muitos usos sistematicos de verbos s'orichinan por diccionarios.--EBRO (discusión) 06:47 30 chul 2012 (UTC)
thread_title:  Verbo trescurzar
Descusión:Sufixo -ura

message: He visto ciertas parolas en textos d'aqui de biquipedia que no trobo por l'inte en lo endiz de vocables y que podrían estar inventos por part de neoparlants quan traducen dende lo castellán radiz por radiz y sufixo por sufixo. Como tampoco m'he posau a leyer totz los diccionarios y estudios dialectals tampoco no las tiro:--EBRO (discusión) 16:05 5 ago 2012 (UTC)
*enampladura, feito a partir de enamplar, creigo que traducen asinas "ensanchamiento", "expansión" y cosas asinas.
*fornidura, traducen asinas "suministro", creigo que no existe, yo conoixco fornimiento de textos meyevals.
thread_title:  Parolas con -ura que no queda claro d'a on vienen
Descusión:Regano

message: He visto en lo libro sobre lo benasqués la parola regadura pa acción de regar, encara no se si ye local. Egual existen atras parolas en las parlas aragonesas diferents de riego pa dicir acción u efecto de regar.--EBRO (discusión) 12:36 7 ago 2012 (UTC)
thread_title:  Acción de regar, regadura
Descusión:Entibo d'as Tres Foces

message: Creigo que lo títol sería "Entibo d'as Tres Foces" (u atros sinonimos no ambigos de Foz). En anglés gorge ye un galicismo que significa "foz", "canyón", "garganta" ecetra: A canyon (occasionally spelled cañon) or gorge is a deep ravine between cliffs often carved from the landscape by a river dicen en la wiki en anglés. La parola "gorga" en aragonés significa lo mesmo que poza en castellán u toll, y tamién significa movimiento chiratorio d'augua en cheneral, u dica "turbulencia". Pocos indicios bi ha que signifique garganta, y leyendo lo endiz en trobo dos de dubdosos: en los libros La sombra del olvido. Tradición oral en el pie de sierra meridional de Guada y Andar por el valle de Tena, en las atras obras referenciadas por l'endiz salen traduccions a lo castellán que chiran arredol de poza, remanso y remolino, lo mesmo que en los libros que tiengo en casa y que goso consultar y referenciar.--EBRO (discusión) 15:41 7 ago 2012 (UTC)
thread_title:  Títol
Descusión:Pesca

message: Este articlo ye una traducción de lo primer parrafo de :fr:Pêche (halieutique) feito con la intención de diferenciar entre "pesca" y "pescata". Yo suposo que si lo sufixo -ata tien un significau de colectividat "pescata" ye lo que en castellán dicen "la captura" y "pesca" sería lo proceso u l'actividat de pescar.--EBRO (discusión) 16:11 12 ago 2012 (UTC)

message: En este texto dicen :
thread_title:  Documentación meyeval de pesca 

message: Un poco absurdo dejar un enlace que redirige al mismo artículo.--Cembo123 (descusión) 23:38 30 avi 2018 (UTC)
replies: text: Ye lo mesmo la pesca como actividat economica que un pescataire como persona dedicada a esta actividat, igual como tampoco ye lo mesmo atletismo que atleta (articlos diferents), u ciclismo y ciclista (lo zaguero redirecciona enta lo primero). En atras wikipedias con mes recursos personals tienen articlos diferents pa los dos conceptos, nusatros lo hemos redirichiu pa simplificar dica lo día que belún faiga los articlos correspondients. Tampoco no ye tant dificil porque en la wikipedia catalana tienen :ca:pescador y en la castellano-espanyola :es:pescador, y son articlos curtos que se pueden fer en qualsiquier momento d'inspiración u dedicación.--EBRO (descusión) 10:19 31 avi 2018 (UTC)
Ya se que no es lo mismo, pero sigue siendo absurdo tenerlo asi, por que además si el enlace no esta en rojo nadie lo va a hacer ni con inspiración ni sin inspiracion.--Cembo123 (descusión) 11:44 31 avi 2018 (UTC)
replies: text: :Bueno, pos ya faré l'articlo pescataire u pescador (las dos formas son correctas) adintro d'uns días. Sería deseyable tamién que belún fese l'articlo ciclista y que no redireccione ta ciclismo.--EBRO (descusión) 16:29 31 avi 2018 (UTC)
thread_title:  [[Pescataire]]
Descusión:Lavallo

message: Escribo aquí os argumentos d'un amable lector de biquipedia que recomienda que siga Navallo a forma prencipal:
--Juan Pablo (discusión) 15:34 14 ago 2012 (UTC)
replies: text: Yo nunca no lo he teniu claro, nunca he teniu claro si se relaciona con nava u lavar, pero conoixco lo microtoponimo Navallo de Blesa que podetz veyer en este pdf. Manimenos dica que no faiga los articlos sobre la erosión alviolar pa fer l'articlo sobre las gnamas y aproveite informacions lexicograficas sobre pilonas, pilancas, pilancons, lacos y navallos/lavallos y torne a mirar-me lo lexico asociau preferiría no cambiar ni renombrar res.--EBRO (discusión) 15:40 14 ago 2012 (UTC)
replies: text: :En esta pachina sobre los toponimos d'Altura (Castellón) dicen que lo equivalent de l'actual churro navajo ye lo catalán coma, y se refieren a un tipo de basas que recullen l'augua de plevia y sirven pa que beba lo bestiar. Egual ye diferent en lo suyo orichen lo que son los sulcos erosivos resultants de lo paso de l'augua que lava de lo que son los navallos como derivau de nava.--EBRO (discusión) 08:05 16 ago 2012 (UTC)

message: He comprendiu que en l'Andolz transmiten lo concepto de "Navallo" dende lo diccionario de Moneva Puyol y no ye de collita propia. Mirando-me lo diccionario de Moneva Puyol sale lo mesmo concepto y la indicación de que se diz en Blesa. He feito l'articlo Navallo diferent de Lavallo d'alcuerdo con la información visual que tiengo de Blesa, la suya redolada y de los Navajos de Alcublas, Lo Toro y Altura, coincidents con lo concepto de Balsete en la Ribera Baixa d'Ebro-Baixo Martín y de Lavanha en Occitania. Me faría goyo pa completar saber como li dicen a esto en lo Prepirineu, a on de seguro que bi n'ha pero no lis dicen navallos.--EBRO (discusión) 15:29 16 ago 2012 (UTC)
thread_title:  Diferents conceptos 

message: No se dica qué mida pueden plegar los lavallos, u si los tollos  que se fan en las vals con fondón plan de la depresión de l'Ebro pueden considerar-se lavallos u por estar d'escala metrica ya se'n salen de la categoría. En la wikipedia catalana tenemos :ca:Xaragall que creigo que valdría tanto pa lavallo (si los lavallos son d'escala centimetrica u decimetrica), como pa tollo (que por lo que sé son d'escala metrica). En la wiki anglesa tenemos :en:Gully, pero los veigo de mes mida (u de la mesma pero que pueden plegar a estar mes grans), y que creigo que se traduciría en aragonés como barranco.--EBRO (discusión) 14:16 2 may 2013 (UTC)
thread_title:  Lavallo versus tollo, interwiki con gully
Descusión:Efecto hibernadero

message: Realment no se si existe la parola hibernadero en aragonés, pero creigo que por l'inte ye la millor solución. D'hibierno...hibernadero, si tenésenos conoixencia d'una parola aragonesa pa dicir "hibernadero" por la faríanos servir pa este títol. Lo problema ye que en Aragón no bi ha una tradición d'agricultura con hibernaders. En occitán, francés, italián y rumán dicen "efecto sierra" porque pareix que en francés dicen "serre" a lo hibernadero pa cautivar.--EBRO (discusión) 12:00 4 set 2012 (UTC)
Creigo que hibernadero no viene d'hibierno sino d'hibernar o invernar. --Cembo123 (discusión) 12:20 4 set 2012 (UTC)

message: Ye una cuestión sutil y no suposaría un gran cambio, pero pienso que en as parlas populars como en o caso de l'aragonés ye mui frecuent que se diga "efecto DE x" mas que no "efecto X", y si m'apuras me paiz que ye mas natural. En atras luengas romances que no s'han desarrollau mirando-se con o castellano estándar, como o francés u o rumano, tamién sale ixa preposición dezaga d'a parabla efecto: gaz à effet DE serre, gaz cu efect DE seră. --Lascorz (descusión) 02:41 2 nov 2023 (UTC)
replies: text: Si podésenos trobar bella referencia en aragonés d'iste uso (no d'o termin concreto) se podría tresladar y explicar con una nota o títol. I hai bella cosa en a gramatica de l'ACAR por eixemplo? --Willtron (descusión) 08:08 2 nov 2023 (UTC)
replies: text: :Tenemos as locucions «a l'efecto de», «por efecto de» en a Gramatica y o DORTO, pero se retrata basicament o mesmo uso que en castellano. Me quedo a la guait por si brinca la liebre. --Lascorz (descusión) 14:54 2 nov 2023 (UTC)
thread_title:  Efecto hibernadero / Efecto d'hibernadero